Agnes Bolsø

Agnes Bolsø (født 4. juni 1953) er en norsk sosiolog, kjønnsforsker og tidligere landbruksforsker. Hun er professor ved Institutt for tverrfaglige kulturstudier ved NTNU, tidligere førsteamanuensis i sosiologi ved ved Senter for kjønnsforskning ved NTNU, hvor hun var senterleder 2005-2007. Bolsø jobber hovedsakelig med queerteori og særlig teoretiske tilnærminger til lesbisk seksualitet.
Bolsø er utdannet cand. mag. ved Universitetet i Trondheim i 1976 og cand. polit. i sosiologi samme sted i 1981. Hovedoppgaven handlet om ferieavløsere i jordbruket. Hun arbeidet som rådgiver ved en kommunal skole i Ørland kommune 1981–1987, som forsker ved Senter for bygdeforskning 1987–1994, hvor hun forsket på landbruk, og som førstekonsulent ved NTNU 1994–1998. Hun var doktorgradsstipendiat ved NTNU 1998–2001, og har siden 2001 vært førsteamanuensis ved NTNU. Hun ble dr. polit. ved NTNU i 2002 med avhandlingen Power in the Erotic: Feminism and Lesbian Practice. Etter det har forskningen hennes særlig handlet om lesbiske og lesbisk seksualitet. Hun har publisert en rekke artikler i Tidsskrift for kjønnsforskning (tidligere Kvinneforskning), der artikkelen "Jorun Solheim og Judith Butler – en refleksjon over åpne kropper og det falliske" ble kåret til årets artikkel i 2005. Hun er sitert drøyt 150 ganger i Google Scholar.
Bolsø var intervjuet i TV-programserien Hjernevask i 2010.
Sammen med Peder Martin Lysestøl tok hun initiativ til et opprop for boikott av Israel ved NTNU og Høgskolen i Sør-Trøndelag i 2009.Agnes Bolsø er tanten til skuespilleren Ingrid Bolsø Berdal.


== Bibliografi ==
Posthumanistiske muligheter og transhumanistiske blindspor i det antropocene, Tidsskrift for kjønnsforskning 44 (04), 285-298, 2020
Folk flest er skeive: Queer teori og politikk, Manifest, 2010
‘The Politics of Lesbian Specificity’, Journal of Homosexuality, nr 1/2 vol 54, s. 49-67 (2008).
‘Identitet og homopolitikk etter queer’, Tidsskrift for kjønnsforskning (4) s. 50-70 (2007)
’Approaches to penetration – theoretical difference in practice’, Sexualities vol 10 (5) s559-581 (2007)
’Orgasmer, lesbiske og kjønnsmakt’, i A. Ohnstad og K. Malterud (red) Lesbiske og homofile i møte med helse- og sosialtenesta, s41-61. Oslo, Samlaget (2006).
'Orgasm and lesbian sociality', Sex Education, vol 5, no. 1, February, pp. 29-48 (2005).
'Jorun Solheim og Judith Butler – en refleksjon over åpne kropper og det falliske'. Tidsskrift for kjønnsforskning, nr. 4 (2005).
’Salg av seksuelle tjenester mellom kvinner’, Kvinneforskning, nr 1, s43-61 (2004).
’Pornografi og feministisk kritikk’. Kvinneforskning, nr. 1, 26-31 (2003).
’Orgasme og lesbisk sosialitet’, Sosiologi i dag, årgang33, nr 1, s37-63 (2003).
Power in the Erotic: Feminism and Lesbian Practice, doktoravhandling, NTNU, 2002
’When women take: Lesbians reworking Concepts of Sexuality’, Sexualities, vol4(4), p455-473 (2001).
’Maskulinitet i erotisk spill mellom kvinner’, Kvinneforskning, nr 3-4, s88-105 (2000).
'Bygdesamfunnet’, i R. Almås (red), Arbeidsmiljøet i landbruket, s27-31, Oslo, Landbruksforlaget (1993).
En søkende arbeider? Om ferieavløserne i jordbruket. Hovedoppgave i sosiologi, Universitetet i Trondheim (1981).


== Referanser ==


== Eksterne lenker ==
(no) Publikasjoner av Agnes Bolsø i forskningsdokumentasjonssystemet CRIStin
(no) Publikasjoner av Agnes Bolsø i BIBSYS
Ansattpresentasjon, NTNU
Publikasjonsliste, NTNU